
DĖL APLINKOS MINISTRO ĮSAKYMO PROJEKTO	


Aplinkos ministerija teikia derinti Lietuvos Respublikos aplinkos ministro įsakymo „Dėl Lietuvos Respublikos aplinkos ministro 2007 m. gruodžio 21 d. įsakymo Nr. D1-694 „Dėl Viešųjų atskirųjų želdynų plotų normų ir Priklausomųjų želdynų plotų normų apskaičiavimo tvarkos aprašo patvirtinimo“ pakeitimo“ projektą (toliau – Projektas).
. Projektu sprendžiama problema ir Projektą rengti paskatinusios priežastys
2024 m. liepos 11 d. priimtas Lietuvos Respublikos želdynų įstatymo Nr. X-1241 2, 5, 7, 8, 12, 13, 14, 15, 16, 22 ir 24 straipsnių pakeitimo įstatymas XIV-2877, kurio 4 straipsniu pakeistas Lietuvos Respublikos želdynų įstatymo 8 straipsnis. Šio straipsnio 3 dalyje pakeistos priklausomųjų želdynų reglamentavimo nuostatos, atsisakant priklausomųjų želdynų plotų normų kompensavimo vertikaliuoju pastatų apželdinimu.
Projektas rengiamas siekiant suderinti Priklausomųjų želdynų plotų normų apskaičiavimo tvarkos aprašo, patvirtinto Lietuvos Respublikos aplinkos ministro 2007 m. gruodžio 21 d. įsakymu Nr. D1-694 „Dėl Viešųjų atskirųjų želdynų plotų normų ir Priklausomųjų želdynų plotų normų apskaičiavimo tvarkos aprašo patvirtinimo“ (toliau – Aprašas) nuostatas su Želdynų įstatymu.
. Projektu siūlomo teisinio reguliavimo esmė – problemos sprendimas
Projekte, atsižvelgiant į Želdynų įstatymo pakeitimus, siūloma pakeisti šiuo metu galiojančio Aprašo nuostatas, atsisakant priklausomųjų želdynų plotų normų kompensavimo Aprašo 9.1 papunktyje nurodytu vertikaliojo apželdinimo būdu, taip pat numatyti papildomus kompensavimo mechanizmus.
. Pasiūlymų įgyvendinimo mechanizmas, kaštai ir nauda
Atsižvelgiant į pakeitimus, atsiradusius pakeitus Želdynų įstatymą atsisakant vertikaliojo želdinimo, atsirado poreikis pakeisti ir susijusius teisės aktus, įskaitant Viešųjų atskirųjų želdynų plotų normas ir Priklausomųjų želdynų plotų normų apskaičiavimo tvarkos aprašą. 
Siekiant stabdyti statytojų manipuliavimą ir neteisingą interpretavimą statomų pastatų paskirtimi, pagal kurią atitinkamai privaloma taikyti želdynų normas, koreguojamas kompensavimo mechanizmas, sudaromos sąlygos kompensuoti želdynus tose miesto dalyse, kuriose išpildyti taikyti želdynų normas sunkiausia, taip užtikrinamas teisingas pastatų paskirčių nurodymas ir priklausomųjų želdynų normų taikymas  šių pastatų žemės sklypams.
Tai pat atliekami punktų pakeitimai, kurie leis aiškiai ir nedviprasmiškai reglamentuoti želdynų normos kompensavimo principus. Numatoma šalinti dalį punktų, nuostatas perkeliant į priedo lentelę.
Iki Želdyno įstatymo pakeitimų, pagal kuriuos tikslinamas Aprašas, įsigaliojimo dienos pradėti rengti teritorijų planavimo dokumentai ir (ar) statinių projektai baigiami rengti pagal iki Želdynų  įstatymo įsigaliojimo dienos galiojusius teisės aktus.
. Lietuvos Respublikos Vyriausybės programos[footnoteRef:2] nuostatų įgyvendinimas (pažymimas tinkamas variantas)
☐ Projektu įgyvendinamos šios Lietuvos Respublikos Vyriausybės programos nuostatos: 
☒ Projektas neprieštarauja Aštuonioliktosios Lietuvos Respublikos Vyriausybės programai.
. Numatomo teisinio reguliavimo poveikio vertinimas[footnoteRef:3] (pažymimas tinkamas variantas)
☐ Atliktas Projekto numatomo teisinio reguliavimo poveikio vertinimas.
☒ Projekto numatomo teisinio reguliavimo poveikio vertinimas neatliekamas.
. Europos Sąjungos teisės aktų perkėlimas ir (ar) įgyvendinimas (pažymimas tinkamas variantas)
☒ Projektu neperkeliamos ir neįgyvendinamos Europos Sąjungos teisės aktų nuostatos.
☐ Siekiant užtikrinti visišką susijusių Europos Sąjungos teisės aktų perkėlimą ir (ar) įgyvendinimą, kitų teisės aktų priimti nereikės).
. Notifikavimas[footnoteRef:4] Europos Komisijai (pažymimas tinkamas variantas)
☒ Projektas nenotifikuotinas Europos Komisijai.
☐ Projektas notifikuotinas Europos Komisijai.
. Pranešimo Europos Komisijai teikimas[footnoteRef:5] (pažymimas tinkamas variantas)
☐ Pranešimas Europos Komisijai teiktinas.
☒ Pranešimas Europos Komisijai neteiktinas.
. Teisės aktai, kuriuos reikės priimti, pakeisti arba pripažinti netekusiais galios (pažymimas tinkamas variantas)
☒ Projektui įtraukti į teisės sistemą kitų teisės aktų priimti nereikės.
☐ Projektui įtraukti į teisės sistemą reikės priimti šiuos teisės aktus:.
. Informacija apie sąvokų įvertinimą Lietuvos Respublikos terminų banko įstatymo ir jo įgyvendinamųjų teisės aktų nustatyta tvarka (pažymimas tinkamas variantas)
☒ Projekte naujų sąvokų nėra.
☐ Projekte vartojamos sąvokos aprobuotos Lietuvos Respublikos terminų banko įstatymo ir jo įgyvendinamųjų teisės aktų nustatyta tvarka.
. Kita reikalinga informacija
Projekte nereglamentuojamas asmens duomenų naudojimas. Priklausomųjų želdynų plotų normų kompensavimo mechanizmai ir tvarka nustatomi savivaldybių institucijos lygmeniu, vadovaujantis Želdynų įstatymo 5 straipsniu.
. Konsultavimasis su visuomene[footnoteRef:6] interneto svetainėje epilietis.lrv.lt  (pažymimas tinkamas variantas)
☐ Projektas viešosioms konsultacijoms skelbtas interneto svetainėje epilietis.lrv.lt, kur pastabas ir pasiūlymus nuo 202.. m. ... ... d. iki 202.. m. ... ... d. galėjo teikti visi suinteresuoti asmenys (nurodomas konsultavimosi tikslas (tikslai), būdas (būdai), suinteresuoti asmenys, su kuriais konsultuotasi, konsultavimosi trukmė ir apibendrinti konsultavimosi rezultatai – pateikiamos bendros (agreguotos) viešųjų konsultacijų dalyvių nuomonių tendencijos, nurodoma, kaip į konsultavimosi su visuomene rezultatus atsižvelgta Projekte) (arba Projektas viešosioms konsultacijoms paskelbtas (arba bus skelbiamas) interneto svetainėje epilietis.lrv.lt, kur pastabas ir pasiūlymus gali teikti (arba galės teikti) visi suinteresuoti asmenys (nurodomas konsultavimosi tikslas (tikslai), būdas (būdai), suinteresuoti asmenys ir konsultavimosi trukmė). 
☒ Projekto skelbti viešosioms konsultacijoms interneto svetainėje epilietis.lrv.lt neplanuojama.
. Derinimas su suinteresuotomis institucijomis ir suinteresuotais asmenimis
Projektas skelbiamas Lietuvos Respublikos Seimo kanceliarijos teisės aktų informacinėje sistemoje (TAIS).
Derinimo terminas (pažymimas tinkamas variantas):
☐ 12 darbo dienų.
☒ 5 darbo dienos (28.4. papunktis)
. Projekto rengėjai
Projektą parengė Aplinkos ministerijos Architektūros ir inovacijų politikos grupės (vadovė – Asta Rokickienė, tel. +370 695 67 967, el. p. asta.rokickiene@am.lt) vyresnysis patarėjas Šarūnas Knizikevičius, tel. +370 616 49 409, el. p. sarunas.knizikevicius@am.lt,  patarėjas Aleksandras Jesinas, tel. +370 665 17 416, el. p. aleksandras.jesinas@am.lt ir patarėja Ingrida Ignatavičienė, tel. +370 695 32 944, el. p.  ingrida.ignataviciene@am.lt 
PRIDEDAMA. Projektas, 5 lapai.


Aplinkos viceministrė		Daiva Matusevičė
																																
I. Ignatavičienė, tel.  +370 695 32 944 el. p. ingrida.ignataviciene@am.lt



ADRESATŲ SĄRAŠAS

.	Lietuvos nekilnojamojo turto plėtros asociacijai;

.	Lietuvos savivaldybių asociacijai;

.	Lietuvos projektavimo įmonių asociacijai;

.	Lietuvos statybininkų asociacijai;

.	Kultūros ministerijai;

.	Susisiekimo ministerijai;

.	Specialiųjų tyrimų tarnybai;

.	Aplinkos apsaugos agentūrai;

.	Aplinkos apsaugos departamentui;

.	Statybos sektoriaus vystymo agentūrai;

.	Lietuvos statybos inžinierių sąjungai;

.	Lietuvos kraštovaizdžio architektų sąjungai;

.	Lietuvos architektų sąjungai;

.	Lietuvos architektų rūmams;

.	Vilniaus Gedimino technikos universiteto Aplinkos inžinerijos fakultetui;

.	Vilniaus universiteto Geomokslų institutui;

.	Vytauto Didžiojo universiteto Žemės ūkio akademijos Miškų ir ekologijos fakultetui;

.	Vilniaus universiteto Chemijos ir geomokslų fakulteto Geografijos ir kraštotvarkos katedrai;

.	Vilniaus Gedimino technikos universiteto Architektūros fakulteto Urbanistikos katedrai;

.	Kauno technologijos universiteto Architektūros ir statybos institutui.

